মুহাম্মদ আবদুল মান্নান (চাঁদপুরের রাজনীতিবিদ)
মাওলানা মুহাম্মদ আবদুল মান্নান (৯ মার্চ ১৯৩৫–৬ ফেব্রুয়ারি ২০০৬) যিনি মাওলানা এম এ মান্নান নামেও পরিচিত। একজন বাংলাদেশী রাজনীতিবিদ ও দৈনিক ইনকিলাব পত্রিকার প্রতিষ্ঠাতা। তিনি তৎকালীন কুমিল্লা-২৪ ও চাঁদপুর-৬ আসনের সংসদ সদস্য ছিলেন। তিনি বাংলাদেশ সরকারের ধর্ম মন্ত্রী এবং ত্রাণ ও পুনর্বাসনমন্ত্রীর দায়িত্ব পালন করেন। তিনি বাংলাদেশের ধর্মীয় ব্যক্তিত্ব হিসেবেও পরিচিত ছিলেন। তিনি ১৯৭৬ থেকে ২০০৬ সালে মৃত্যু পর্যন্ত টানা ৩০ বছর বাংলাদেশ জমিয়াতুল মোদার্রেছিনের সভাপতি ছিলেন।